Intoleransya sa laktosa

Ang Intoleransya sa laktosa, lactase deficiency o hypolactasia ang kawalang kakayahan sa isang tao na makapag-digest ng laktosa na isang asukal na matatagpuan sa gatas at mga produkto nito. Ang mga taong mayroon nito ay may kulang o walang lactase na isang enzyme na nagkakatalisa ng hydrolysis ng laktosa tungo sa glucose at galactose sa kanilang sistemang dihestibo. Ito ay maaaring magsanhi ng pamamaga ng tiyan, mga cramp, flatulence, pagtatae, nausea, borborygmi (maingay na tiyan) o pagsusuka pagkatapos ng pagkonsumo ng isang tao ng malaking halaga ng laktosa. Ang ilang mga pag-aaral ay nagpapakitang ang pag-inom ng gatas ng mga taong intolerante sa laktosa ay maaaring malaking sanhi ng inflammatory bowel disease.

Ang karamihan ng mga mammal ay normal na tumitigil sa paglikha ng enzyme na lactase at nagiging intolerante sa laktosa pagkatapos ng pag-awat sa suso. 

Samantalang ang ilang mga populasyon ng tao ay nag-ebolb ng lactase persistence kung saan ang produksiyon ng lactase ay nagpapatuloy hanggang sa pagtanda ng mga ito. Tinatayang ang 75% ng mga matatandang tao sa buong mundo ay may isang nabawasang paglikha ng lactase. A

ng prekwensiya ng nabawasang gawaing paglikha ng lactase ay mula 5% sa hilagang Europa hanggang 71% sa Sicily hanggang sa 90% sa ilang mga bansang Aprikano at Asyano. Ang distribusyong ito ay pinaniniwalaan ngayon ng mga siyentipiko na sanhi ng natural na seleksiyon na pumabor sa mga patuloy paglikha ng lactase sa mga kultura ng tao na ang produktong gatas ay pinagkukunan ng pagkain.  Ang patuloy na paglikha ng lactase ay sanhi ng mga independiyenteng nangyaring mutasyon sa ilang populasyon ng tao.

Mga sanggunian

Mga pagkakamali sa kapanganakan ng metabolismo